[{"text_idx": "#000000", "text": "Almenau\u0306 29 rusiaj esperantistoj subtenas la protestan leteron, kiu postulas de UEA penton kaj pardonpeton. Tion asertas la sendinto de la letero. La nomoj de la asertataj subtenantoj tamen restas sekreto."}, {"text_idx": "#000002", "text": "Komence de novembro nome de \u201drusiaj esperantistoj\u201d estis diskonigita nefermita letero al UEA kun postulo pri rea enoficigo de la eksigita c\u0302efdelegito Svetlana Smetanina. La anonimaj protestantoj krome postulis de UEA pardonpeton al Smetanina. Respondeculoj de UEA g\u0302is nun publike neniel komentis la leteron."}, {"text_idx": "#000003", "text": "En reta diskutejo de Rusia Esperanto-Unio du estraranoj de la landa asocio \u2013 Irina Gonc\u0302arova kaj Nikolaj Gudskov \u2013 atentigis, ke la letero neniel esprimas la kolektivan opinion de c\u0302iuj rusiaj esperantistoj, sed nur tiun de la sendinto mem, Valerij Sipovic\u0302."}, {"text_idx": "#000004", "text": "Antau\u0306 kelkaj tagoj Sipovic\u0302 dissendis novan leteron, en kiu li klarigas, ke la kolektiva letero estis sendita al 297 \u201daktivaj Esperanto-parolantoj\u201d \u2013 s\u0302ajne en Rusio, kvankam tio ne estas rekte klara lau\u0306 la teksto."}, {"text_idx": "#000005", "text": "Lau\u0306 Sipovic\u0302, el la ricevintoj reagis 38, el kiuj 29 \u201dpli-malpli konsentis kun la protesto\u201d, dum 9 \u201dparte au\u0306 plene ne subtenis la proteston\u201d. Surbaze de tio li konkludas, ke \u201dnur 3% trafis en la grupon de malbondezirantoj\u201d. Per simila matematiko eblus kalkuli, ke malpli ol 10 procentoj el la rusiaj esperantistoj, kiuj ricevis la leteron, efektive subtenis g\u0302in."}, {"text_idx": "#000006", "text": "Aldone reagis al la letero 47 eksterlandaj esperantistoj \u201dmalgrau\u0306 tio, ke c\u0302i letero ne estis sendita al ili\u201d, skribas Sipovic\u0302. Lau\u0306 lia aserto, el tiuj eksterlandaj reagintoj nur du ne subtenis lian protestan leteron."}, {"text_idx": "#000007", "text": "Unu el tiuj du lau\u0306 lia aserto estas la redaktoro de Libera Folio, \u201dla profesia rusofobo Kalle Knivilla \u2013 veterano de la kontrau\u0306sovetia kaj kontrau\u0306rusa propagando, kiu eldonas la gazetac\u0302on Libera Folio en Finnlando\u201d [tiele]."}, {"text_idx": "#000008", "text": "Sipovic\u0302 g\u0302is nun ne respondis al demandoj de Libera Folio pri tio, kial li ne publikigas la nomojn de la personoj, kiuj lau\u0306 lia aserto subtenis la protestan leteron."}, {"text_idx": "#000009", "text": "Post kiam la nova letero de Sipovic\u0302 aperis en la reta diskutejo de REU, estrarano Irina Gonc\u0302arova samloke petis Sipovic\u0302 klarigi, kiuj estas la \u201desperantistoj-patriotoj\u201d, al kiuj la nova letero estas direktita:"}, {"text_idx": "#000010", "text": "\u2013 C\u0302u tiuj, kiujn la au\u0306toro subjektive traktas malpatriotoj, rajtas legi tiun tekston (al kiu g\u0302i ne estas adresita) en la komuna dissendolisto?"}, {"text_idx": "#000011", "text": "Aldone Gonc\u0302arova petas, ke Sipovic\u0302 publikigu la liston de la subtenantoj de la protesta letero:"}, {"text_idx": "#000013", "text": "La teksto de la letero:"}, {"text_idx": "#000014", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000015", "text": "Azia kaj Oceania kongreso kun juno kaj gajo"}, {"text_idx": "#000017", "text": "La leterinto evidente opinias, ke c\u0302iuj kiuj ne respondis negative al lia letero (ankau\u0306 tiuj kiuj tute ne respondis) subtenas g\u0302in."}, {"text_idx": "#000018", "text": "Vers\u0302ajne jes. Aprobo kompreneble estas aprobo, sed ankau\u0306 ne-respondo: tion povus supozigi tiu c\u0302i eltiraj\u0302o el la originala letero:"}, {"text_idx": "#000023", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]